als_Latn dik_Latn sag_Latn
E ardhmja e Iker Kasijas me shumë mundësi do të jetë larg Realit të Madridit por portieri kampion bote me Spanjën në vitin 2010 vështirë se do ti japë lamtumirën futbollit europian për tu transferuar në MLS të Shteteve të Bashkuara të Amerikës siç ka deklaruar shpesh pasi për shërbimet e 33-vjeçarit interesohet Paris Seint Zhermein. Klubi francez në merkaton e ardhshme ka si synim kryesor të përforcojë skuadrën me futbollistë me emër në arenën europiane dhe Iker Kasijas është një prej tyre. Reali i Madridit e ka humbur besimin te kapiteni i tij dhe sipas të gjitha gjasave Kasijas do të largohet në verë. Gabimet e shumta në sfidat e fundit kanë bërë që ai të humbasë vendin e titullarit te “Los Blancos” teksa në takimin ndaj Levantes trajneri Karlo Ançeloti ia besoi katërkëndëshin kostarikanit Kejlor Navas. Por pavarësisht kësaj te Paris Seint Zhermein 33-vjeçari spanjoll do ta kishte të sigurt vendin e titullarit pasi trajneri aktual i kampionëve të Francës e pëlqen shumë Kasijas, aq sa Blank është i gatshëm të heqë dorë nga italiani Salvatore Sirigu vetëm e vetëm për t’i bërë vend në formacion portierit iberik.
Kasijas mund të transferohet tek Paris SG0
Share.
als_Latn als_Latn eng_Latn